Les muses de la música | Interacció\nInici Apunts Les muses de la música\nPublicat per Interacció el 23/07/2019 - 12:06 | Última modificació: 23/07/2019 - 13:06\nVeus de dones minoritzades al món de la música\nEn molts dels àmbits de la música les dones tenen menor presencia que els homes, des de la formació, als escenaris i com no, també en la gestió i les direccións. Si bé, la majoria d’estudiants de música són dones (54%), resulta que després hi ha menys professores (33%). Moltes alumnes que acaben els estudis de grau mitjà no fan els estudis superiors. Així que caldria analitzar per què la paritat de la formació elemental no arriba a les escoles superiors ni als ensenyaments i encara menys a l’àmbit musical professional.\nNo hi ha festivals catalans paritaris. Aquesta és la conclusió respecte l’anàlisi dels festivals al nostre país, només hi ha un 23% de mitjana de grups i veus femenines, tot i que la seva presència s'ha doblat en els darrers tres anys, del 26% el 2016 al 38% el 2018, entre dones solistes, grups femenins i mixtos.\nAl mercat musical anglosaxó, la campanya KeyChange 50:50 treballa amb la voluntat d’assolir l’equiparació el 2020, a Catalunya però ben pocs han posat en marxa mesures en aquesta línia. En el rànquing hi trobem: Bioritme (36%), Guitar BCN (32%) i Pimavera Sound (30%), i a la part baixa Canet Rock (7%), Vida (11%) i Acampada Jove (11%).\nEmergents i llengua\nLa presència d'artistes emergents en els principals festivals es manté en un 34% i en les programacions en llengua catalana arriben a un 24%.\nMés públic de concert\nEls festivals, més que consolidats provoquen un augment del públic de la música en directe augmenta del 40 al 46%. Tot i que d’altra banda, el consum de grans festivals baixa del 40% al 36%. Potser sigui un format que ha tocat sostre, serà la bombolla dels festivals? El que sí afirma l’informe és que actualment el públic prefereix concerts de proximitat, més propers i exclusius, als grans festivals.\nLa quantitat de públic de concerts en català ha assolit un rècord de 2,7 milions d’assistents. Haurà tocat sostre?\nEl directe perd pistonada\nLa hipercompetència de festivals i el vell format de Festa Major, fa que les empreses d'ARC tinguin un descens de públic (-18%) i bolos (-12%), tot i consolidar el model amb una facturació positiva (+1,2%).\nD'una banda doncs, els festivals moderen el creixement d'assistents dels darrers anys, però per l'altra, les sales s'han reactivat amb una reconversió sectorial que ha permès un increment de públic i concerts.\nEl mercat digital, representa el 75% de les vendes. Ara bé, per contra, la facturació global de la indústria discogràfica catalana encara ha perdut el 2018 un 2,4%.\nS’apunta a un cert bloqueig de la inversió de la Generalitat en la indústria musical com a una de les dificultats de la indústria, ja que el 2018 es va reduir en un 4% la despesa en el sector, neutralitzant així l'increment del 4% que va rebre el 2017. En canvi, el govern del País Valencià ha augmentat un 71% les ajudes al sector musical, i el de les Illes Balears les ha impulsat en un 49%.\nJordi Gratacós, director de l'ARC, afirma que, globalment, en els darrers anys, hi ha hagut una certa estabilització del sector musical, però que està molt lluny del nivell d'abans de la crisi. En realitat, considera que "és probable que mai recuperem aquest nivell".\nPel que fa a estils, va canviant el paradigma habtual en la nostra llengua i augmenten les edicions de discos en català de músiques urbanes (+23%), infantils (+7%) i de clàssica (+6%) i, en canvi, baixa la producció de jazz (-20%), folk (-14%), cançó i pop-rock (-7%).\nPer a més informació, podeu consultar l’Anuari de la música al CIDOC o bé podeu clicar a les infografies.\narts musicals, educació, indústries creatives i culturals, festivals, consum, tecnologia i digitalització, estructura de mercat, dones, gènere, Catalunya


PROGRAMACIÓ per a Tots Sants – Halloween a Vinaròs | 7 DIES ACTUALITAT\nInici PREMSA VALENCIANA PROGRAMACIÓ per a Tots Sants – Halloween a Vinaròs\nPROGRAMACIÓ per a Tots Sants – Halloween a Vinaròs\nMés d’una desena d’activitats per a Halloween i la Castanyada\nEl regidor de Promoció de la Ciutat i Interés Turístic, Marc Albella, ha presentat la nova programació d’Ànimes, amb més d’una desena d’activitats, perquè tots els veïns puguen gaudir de Halloween o de la Castanyada plena d’oci. Els actes començaran el dimarts 29 d’octubre amb animació juvenil terrorífica pels carrers de la ciutat i s’allargaran fins al 31 del mateix mes.\nA Vinaròs, el regidor Albella ha destacat que “per tercer any consecutiu s’aposta pel programa Ànimes després de la bona acollida de les altres edicions, amb activitats pensades per a tota la família i sobretot per ajudar a dinamitzar el municipi”. En aquest sentit, ha assenyalat que una vegada més els veïns podran gaudir de les visites al cementeri municipal per conéixer millor les instal·lacions i la seua història, així també com dels passejos històrics per la ciutat o de la rua Castaween que farà la Colla de Nanos i Gegants pel centre de la localitat.\nÀnimes també inclourà animació pels carrers del centre de la localitat a càrrec dels grups Locura, Gentsana i Move of Soul, tots ells oferiran actuacions originals acompanyades de música per ajudar a dinamitzar la ciutat i sobretot per fer gaudir al públic més juvenil.\nAlbella agraïa la col·laboració de totes les entitats que faran possible una vegada més la programació d’Ànimes i afegia que es tracta una agenda pensada per a tots els públics, que combina la tradició amb la modernitat. Tots els actes es poden consultar a la pàgina web de l’Ajuntament, xarxes socials i a la Tourist Info.\nNo pases miedo con las lentes de contacto\nArticle anteriorS’aproba l’execució del col·legi Jaume I\nArticle següentCasament Reial i visita per Gandesa


El Consell Europeu planteja més control dels ajuts del fons de recuperació - Diari de Girona\nEl Consell Europeu planteja més control dels ajuts del fons de recuperació\nLa nova proposta del president de l'ens, Charles Michel, dona més poder als governs que hauran d'autoritzar els desemborsaments\nEl president del Consell Europeu va plantejar, ahir, una nova proposta per la gestió del fons de recuperació econòmica de 750.000 milions d'euros per pal·liar els efectes del coronavirus, que preveu donar més poder als governs nacionals dels estats membres (que són els que conformen la institució del Consell).\nEn aquest sentit, la proposta de Michel contempla el vist-i-plau previ dels caps d'estat abans de desemborsar els ajuts i la possibilitat d'aprovar o rebutjar els plans nacionals que cada país ha d'enviar per a accedir a les ajuda.\nEls caps d'Estat i de Govern de la Unió Europea discutiran en una cimera de la setmana vinent aquesta proposta, que manté la grandària del fons (750.000 milions) i l'equilibri entre transferències i préstecs (500.000 milions i 250.000 milions, respectivament), però en contrapartida dona més control a la institució del Consell de la Unió Europea, on tenen representació els executius estatals.\nEn canvi, el Parlament Europeu està format pels eurodiputats que escullen els ciutadans durant les eleccions europees, independentment de les formacions que lideren en els governs dels seus països. La Comissió Europea, per la seva banda, tanca el triangle institucional de la UE i es designa segons la configuració del Parlament i els governs dels estats membres.\nAccedir als ajuts del fons\nEn concret, el país que vulgui rebre els ajuts hauran de dissenyar un programa de reformes i haurà de rebre llum verda d'una majoria qualificada dels socis europeus abans d'accedir als fons. Després, les ajudes s'aniran desemborsant en diversos trams a mesura que es vagin completant una sèrie de criteris preestablerts.\nAquest major pes dels Estats membres és un dels tres elements que reforça la condicionalitat de pla. A més, el 30% dels diners que demanin els països han d'estar destinats a la transició climàtica.\nEl president del Consell i exprimer ministre belga, Charles Michel, va reconèixer que es tracta d'un assumpte «sensible» entre els estats membres, que tenen «diferents opinions» sobre la condicionalitat vinculada al fons de reconstrucció. «El que proposem és un pont», va defensar Michel, si bé va admetre que s'esperen debats difícils durant la cimera de la setmana vinent. «Compto amb la valentia política, és el moment d'actuar i decidir», va sostenir.\nA banda d'elevar la condicionalitat, la proposta de Michel recull altres cessions a països del nord com ara Països Baixos, Àustria, Dinamarca o Suècia. Així, proposa avançar dos anys, a 2026, el moment en el qual la UE comenci a retornar el deute que emeti per a finançar la recuperació i mantenir els «xecs» que redueixen la contribució nacional al pressupost comunitari dels socis més rics.\nTambé va accedir a canviar la clau de repartiment: el 70% es repartirien seguint la metodologia de la Comissió Europea i es distribuirien entre 2021 i 2022, però el 30% restant es repartiria el 2023 tenint en compte l'enfonsament del PIB en els dos anys anteriors.


APSOCECAT a les píndoles FOCIR - Apsocecat\nAPSOCECAT a les píndoles FOCIR\nL’APSOCECAT participa en la campanya: “Píndoles FOCIR”, una iniciativa orientada a destacar la importància de la participació activa de les entitats civils catalanes en la diplomàcia internacional\nLa participació de l’ APSOCECAT a les píndoles FOCIR és un motiu de satisfacció. La campanya és una iniciativa de la Federació d’Organitzacions Catalanes Internacionalment Reconegudes – FOCIR per donar veu a les organitzacions amb presència internacional, amb l’objectiu de mostrar com el treball en xarxa contribueix a enfortir la diplomàcia pública catalana.\nCom a representant de l’APSOCECAT, Ricard López, president, defensa la importància que té per a la sordceguesa compartir els coneixements, els models de serveis, de finançament i, sobre tot, de bones pràctiques en l’àmbit internacional. “No hi ha ha dubte que part de les coses que passen a Europa tenen lloc a Brussel·les, a Madrid, o a Barcelona. Per tant, ens hem d’escalar en tot aquest recorregut”.\nLa campanya ha estat oberta en aquesta primera edició a deu entitats dels més diversos àmbits. La FOCIR no ha repercutit cap cost econòmic a les organitzacions, sempre amb l’esperit de contribuir positivament a l’amplificació del missatge d’incidència social.\nLes altres entitats participants són les següents:\nEntitats Catalanes d’Acció Social – ECAS\nConsell de l’Advocacia Catalana (CICAC).\nLa campanya respon a un dels objectius primordials que té la FOCIR: proporcionar recursos a la participació de les entitats catalanes en l’escenari internacional i fer advocacia del paper de les organitzacions civils en els centres de decisió política internacional.\nGretty2018-04-26T16:17:33+00:0026 Abr, 2018|Notícies|


Paperam | Comerç Verd\n“Els papers reciclats actuals tenen una qualitat molt alta i la demanda ha anat en augment”\nPaperam va obrir fa més de vint-i-cinc anys i des d’aleshores es dediquen a la papereria clàssica, la copisteria de petit i gran format i l’enquadernació.\nTots aquests anys han ofert paper reciclat, però la Montse i en Jordi han notat molts canvis des dels inicis. Ara és molt més econòmic, de millor qualitat i cada vegada hi ha més clients que en demanen.\nElls treballen amb tot tipus de paper, alguns especials per màquines làser de tòner sec i alguns amb gramatges especials pel plotter, però sempre ofereixen el paper reciclat.\nPer les impressions veuen com cada vegada hi ha més clients que busquen les característiques del paper reciclat, com la seva textura. Encara que el que millor es ven d’aquest material són les carpetes, cartolines, caixes de projectes, etc.\nTambé han reduït els residus que generen reutilitzant els retalls de paper que generen amb els treballs d’enquadernació per fer blocs de notes que desprès venen, sobretot a bars i restaurants, o els gasten ells mateixos. Quant els retalls no són suficientment grans per fer blocs, els separen i els hi recullen per reciclar-los.\nLa Montse i el Jordi estan molt contents de veure que es pot reutilitzar part del paper que consumeixen al dia a dia. Creuen que avui dia la qualitat del paper reciclat ha millorat molt i la demanda no deixa de créixer, així que conviden a tots els col·legues a oferir paper reciclat.\nConeix més sobre l’experiència de Paperam visitant la seva fitxa o llegint l’entrevista.


Diana de tendències tecnològiques 2018. ACCIÓ - Agència per la Competitivitat de l'Empresa\nDiana de tendències ...\nINFORME DISPONIBLE EN 2 VERSIONS: ESTUDI COMPLET I PÍNDOLA EN CATALÀ\nL’informe Diana de tendències tecnològiques 2018 és una eina al servei de les empreses per identificar la tecnologies que condicionaran la seva estratègia i models de negoci en els pròxims anys. Tot i que difícilment hi haurà un paraigua tan absolut com el que ha representat Internet, la convergència de les tecnologies que ocupen aquest informe tindrà un efecte similar o fins i tot més gran.\nEn l’espai físic apareixen la impressió 3D, la nanotecnologia, la robòtica i les ciències quàntiques i fotònica. Mentre que en el biològic caldrà tenir present la neurociència, el disseny avançat de medicaments, les ciències òmiques o la biotecnologia.\nTotes elles gaudeixen de més potencial d’implantació, en bona part, gràcies a infraestructures transversals com el Big Data / clouth, la connectivitat i la ciberseguretat.\nDescobreix les tecnologies que marcaran els pròxims anys a la Diana de tendències tecnològiques 2018.\n[ESTUDI COMPLET] Diana de tendències tecnològiques 2018 [4,06 MB ]\n[PÍNDOLA] Diana de tendències tecnològiques 2018 [3 MB ]


2014/2014_02_13_Espai_Cuinam.jpg dijous, 13 de febrer de 2014\nPersonatges ÀGATA ALBERO, coordinadora de l’Espai Cuina’m / NÚRIA PEDRO, portaveu de concessionaris del Mercat Vall d’Hebron / DANI BORONAT, participant de l’Espai Cuina’m / LAURA SOLANILLA, participant de l’Espai Cuina’m\nÀGATA ALBERO, coordinadora de l’Espai Cuina’m\n“L’Espai Cuina’m és un espai gastronòmic però un espai de barri, que vol apropar la cuina a tothom i sobretot tornar als bons costums, tornar a cuinar però també fer cultura.”\nProgramen diversos tallers de cuina des d’una sala especialment habilitada al Mercat de la Vall d’Hebron. Des d’aquí promouen la cuina feta amb un producte fresc i de temporada. És una iniciativa amb què els paradistes del mercat volen apropar-se al barri i arribar a nous clients.\nNÚRIA PEDRO, portaveu de concessionaris del Mercat Vall d’Hebron.\n“Tenim un públic, normalment tots els mercats municipals que no estan renovats, una mica gran i volíem captar un públic més jove, un públic que busca alguna cosa més a part de venir a fer la compra com va als supermercats, que trobés uns altres al•licients.”\nEn són un exemple els participants en un dels tallers que ha organitzat l’espai.\nAquest de tast i maridatge de vins amb formatges.\nDANI BORONAT, participant de l’Espai Cuina’m\n“M’agrada molt anar a comprar, però estic una mica perdut i sempre vas mirant llibres i coses per Internet però falta aquest punt de connexió amb algú que t’ensenyi com es fa.”\nLAURA SOLANILLA, participant de l’Espai Cuina’m\n“Un lloc on t’expliquen els productes, com menjar-los i, a més, com gaudir fent-ho, jo penso que és un luxe.”\nDe moment, en un trimestre, més de 200 persones han passat per aquest espai de cuina, que anirà ampliant l’oferta de tallers en funció de la demanda dels assistents.


Eva Remolina / AMIC Vilanova i la Geltrú 03-01-2021 15:41 Lectures 1056\nLa pandèmia ha canviat molts hàbits aquest últim any. Hem viscut unes vacances atípiques, hem vist com s'anul·laven centenars de noces i comunions, no hem pogut anar de pont, ni viatjar a l'estranger i el Nadal ha estat enguany íntim i atípic. Tampoc ens permetrà poder gaudir de les cavalcades tradicionals de Ses Majestats els Reis d'Orient, però seguirem un any més la tradició, amb la mateixa il·lusió de sempre. Però, sabem realment qui eren els Reis Mags? Què hi ha de mite i de realitat respecte a ells?\nSi ens fixem estrictament en la bíblia i en els versicles en els quals s'hi fa referència a ells, no podem assegurar ni que fossin Reis, ni que fossin tres. I és que diu textualment Sant Mateu, en els seus versicles en què parla del naixement de Jesús: "després d'haver nascut Jesús a Betlem de Judea, en el temps del Rei Herodes, uns mags d'orient es van presentar a Jerusalem dient: on és el que ha nascut, el rei dels Jueus? Perquè hem vist la seva estrella i venim a adorar-lo". Per tant, d'on es va deduir que eren 3? El primer lloc a on es parla del número tres, és al Líber Pontificalis, un llibre del s. IX que recull històries i llegendes cristianes. Potser prové del fet en què al regalar or, encens i mirra, i no especificant-se res més, es va deduir que hi havia una persona per regal, o tanmateix, es va determinar així pel simbolisme d'aquest número per als cristians (Santíssima Trinitat).\nEls noms Melcior (Melchior), Baltazar (Bithisarca) i Gaspar (Gathaspa) apareixen també en el Líber Pontificalis, encara que també es recollien ja aquests noms en l'Evangeli Armeni del s. IV.\nTal com els coneixem ara, no. De fet, segons els historiadors, el terme mag s'usava en aquell temps per a referir-se a persones de cert poder, normalment relacionades amb el coneixement científic, com a astrònoms o aquells que en general tenien devoció per l'astrologia...pel que la teoria que fossin astròlegs, o astrofísics pot tenir molt de veritat. A més, en les primeres il.lustracions que es conserven dels personatges, no apareixen amb cap corona, objectes que no van aparèixer sobre els seus caps fins a segles més tard.\nTampoc es pot assegurar quins eren els seus orígens, però tot apunta al fet que els tres (si aquest era el número) provinguessin de Pèrsia, de l'Aràbia Fèlix, o Aràbia del sud. Per tant, la imatge del rei de rostre negre seria bastant improbable, i de fet no apareix en els textos o en les imatges fins a finals de l'edat mitjana, coincidint amb una intenció d'universalitzar el Cristianisme. Moment, en que els van decidir separar i fer que vinguessin respectivament d'Europa, Àsia i Àfrica.\nI què hi ha de l'estrella?\nCap text ni prova científica ha pogut demostrar quina era la seva procedència ni la seva naturalesa.\nI malgrat que habitualment hem sentit que podria tractar-se d'un cometa, i en concret del Cometa Halley, sembla que tampoc és una certesa, ja que de fet, el Halley es va deixar veure uns anys abans del naixement de Jesús, i tenint en compte que de mitjana passa cada 75 anys, seria improbable que hagués tornat a aparéixer en dates tan properes.\nAltres teories que s'hi han estudiat és que els reis mags podrien haver assistit a l'explosió d'una supernova. Si bé aquestes són molt potents i poden ser vistes fins i tot en plena llum del dia, haguessin deixat rastres que s'haurien pogut observar i estudiar actualment, i no hi ha cap indici que això pogués passar en aquells anys.\nL'opció més compartida per la comunitat científica i la que sembla més factible, és que s'hagués produït una conjunció planetària. Unes conjuncions que es van succeïr en aquella època en diverses ocasions, ja que l'any 2 i 3 aC, Júpiter es va ajuntar amb Saturn fins a 3 ocasions. Això, a més, coincideix amb el fet que a l'època romana, la conjunció de planetes eren símbol del neixement d'un Rei.\nTenint en compte tot això, i deduïnt que no se sap amb certesa d'on provenien exactament, ni el seu número, ni com van arribar fins a Betlem o què va ser el que els va guiar, sí és cert que la tradició ha arribat fins als nostres dies, i que continuarem recordant i celebrant cada dia 6 de gener el dia en què els Reis van adorar al nen. La pandèmia ens impedirà gaudir de la cavalcada amb tota la seva esplendor, però estem segurs que ells no faltaran a la seva cita i compliran tots els desitjos dels més petits, de nou, un any més.


Xavier Farriols és escollit president del Clúster d’Eficiència Energètica de Catalunya | factorenergia\nEstàs a: factorenergia > Xavier Farriols és escollit president del Clúster d’Eficiència Energètica de Catalunya\nXavier Farriols és escollit president del Clúster d’Eficiència Energètica de Catalunya\nXavier Farriols, de Factor Energia, ha estat escollit president del Clúster d’Eficiència Energètica de Catalunya (CEEC).\nNoticia - 28/11/2016\nXavier Farriols, director general de negoci elèctric de Factor Energia, ha estat escollit nou president del Clúster d’Eficiència Energètica de Catalunya (CEEC) durant l’assemblea general extraordinària convocada a la primera edició de la Jornada d’Immersió Estratègica del clúster català.\nEl CEEC és una associació que, a través de la col·laboració entre las més de cent empreses i entitats que l’integren, té l’objectiu d’impulsar l’àmbit de l’eficiència energètica a Catalunya.\nFarriols, enginyer industrial que pren el relleu d’Albert Mitjà, president durant els darrers dos anys, tindrà com a companys representants de les empreses i entitats Baxi Roca, Circutor, Comsa, Engie, la Fundació BTec, la Fundació IREC, Istem, Kromschoeder, PGI Engineering, Schneider Electric, Simon, Soler&Palau i l’ICAEN.\nDurant l’acte s’ha presentat la previsió de tancament de l’exercici econòmic del 2016 i s’ha aprovat el pressupost per l’any entrant, a més, s’ha repassat breument les activitats dutes a terme per l’entitat durant l’any, entre les quals destaca la quarta edició de la Nit de l’Eficiència; celebrat a l’abril a l’edifici Disseny Hub de Barcelona, i que va comptar amb l’assistència de més de 350 persones i 250 empreses.


El Roda Roda, és el nom del Museu de l'Automoció de Lleida.\nEl Roda Roda, és el nom del Museu de l’Automoció de Lleida. S’hi troba una extensa col·lecció de cotxes, motocicletes, motors i reproduccions a escala. Conviden a fer un viatge pel món de la indústria de l’automòbil a través de la història. Ens transporten a temps passats i ens permeten reflexionar sobre l’evolució de la tècnica i sobre els canvis socials que l’han envoltada. La seva seu està instal·lada en un antic taller mecànic. La visita és gratuïta.\nHistòria del Roda Roda. Com s’arriba a ser el Museu de l’Automoció de Lleida?\nL’any 1954, les necessitats del subministrament de combustible a la província de Lleida i també un sector agrícola i industrial en constant creixement van fer que l’empresari Eduardo Velasco García, es decidís a construir un edifici que fos capaç d’allotjar la creixent flota de camions CAMPSA. Els quals feien arribar el combustible a les estacions de servei de tota la província. Posteriorment es traslladaran al polígon El Segre. Des d’aquell moment, l’edifici es va dedicar en exclusiva a la comercialització i reparació de turismes i furgonetes industrials. I va convertir-se en la seu del concessionari oficial DKW, fabricant de les populars camionetes d’aquesta marca.\nFins al 1964 fou seu de la marca IMOSA, que fabricava sota llicència Auto Union, les anomenades DKW a la seva factoria de Vitoria. L’ any 1972, es va convertir en la seu de MEVOSA, empresa que distribuïa de manera conjunta les marques Mercedes Benz i Volkswagen, mentre continuava amb la fabricació de les DKW. Finalment va esdevenir concessionari oficial Mercedes Benz per a la província de Lleida.\nL’any 1970, l’Ajuntament de Lleida concedí a Eduardo Velasco el nom d’un dels carrers que envolta l’immoble.\nImatges del Roda Roda, el Museu de l’Automoció de Lleida\nImatges 360º del Roda Roda, el Museu de l’Automoció de Lleida\nZones del Roda Roda, el Museu de l’Automoció de Lleida\nEl taller: reproducció d’un antic taller mecànic, aprofitant part de l’edifici original. El propietari fou el Sr. Eduardo Velasco. S’exposa una col·lecció d’antics motors per poder observar fàcilment el seu funcionament i la seva evolució mecànica.\nLes miniatures: el museu presenta una excel·lent col·lecció de reproduccions a escala 1/43 de més de 1700 vehicles. Permeten fer un recorregut per la història i l’evolució de l’automòbil des dels seus inicis fins a l’actualitat.\nLes gasolineres: En aquest racó del museu trobarem un recull d’antigues gasolineres, servidores d’oli, etc. junt amb uns panells fotogràfics que els farà comparar amb els nous avenços de les tecnologies.\nÀrea de descans: Uns seients dels antics autobusos de la ciutat els acullen per recordar a les cobradores, els antics i variats models d’autobusos i moltes coses més.\nA més a més, el museu presenta una mostra de cartells vinculats a l’automòbil. Així com els seients dels antics autobusos de la ciutat de Lleida. El museu també disposa d’un espai per a exposicions temporals i una sala de tallers didàctics.\nLa impressionant col·lecció el Roda Roda, el Museu de l’Automoció de Lleida\nLa col·lecció del Roda Roda consta d’un extraordinari conjunt d’automòbils originals i perfectament restaurats que recorden èpoques passades. Es poden admirar:\nUn Rolls Royce Phantom 1 del 1925. Pertany a un grup exclusiu, ja que la carrosseria només es va incorporar a sis exemplars de la firma.\nUn Hispano-Suiza del 1917. Destaca pel seu concepte innovador i que es va presentar per primera vegada a la Fira de Mostres de París del 1922.\nEl Biscuter, un petit autocar Fiat Omnibus del 1915 que feia de cotxe de correus i realitzava la línia Lleida-Ponts.\nUn antic tractor, peça imprescindible per la importància que l’agricultura ha tingut i té a Lleida.\nI molt més, visita-ho!\nEl fons inicial del Roda Roda, Museu de l’Automoció de Lleida es va formar arran de l’acord entre La Paeria (Ajuntament de Lleida) amb el col·leccionista Sr. Francesc Segura. A partir d’aquest fons inicial, La Paeria va incrementar la col·lecció amb vehicles històrics de la seva propietat (motos de la Guàrdia Urbana, cotxes oficials…) i altres col·leccionistes també van fer donacions dels seus vehicles.\nEl museu acull altres vehicles dipositats pels seus propietaris pel gaudir del públic. Es mostra així la confiança i il·lusió en el projecte. També disposa de diversos vehicles en dipòsit, els quals permeten completar i enriquir la col·lecció municipal. S’agraeix la col·laboració del Club de Vehicles Històrics de Lleida.\nEl museu acull també la donació de la col·lecció de més de 1700 miniatures a escala 1:43 del Sr. Ramon Duró. I la cessió de 400 miniatures a escala 1:24 del Sr. Manel Armillas.\nOn s’ubica el Roda Roda, el Museu de l’Automoció de Lleida?\nEl Roda Roda, s’ubica al Carrer de Santa Cecília, número 22 (davant dels Camps Elisis), Lleida.\nEnllaç extern i origen de la informació\nTret original del Roda Roda a Cultura de la Paeria\nCatalunya · Imatge 360º · Lleida · Lleida ciutat · Museu · Patrimoni català


El sublim i la transcendència | CatalunyaReligió.cat\nInici | Blocs | Primum Vivere Primum Vivere\nEl sublim i la transcendència\nDc, 3/11/2010 - Francesc Torralba\nNo sabem quin contingut tindrà l'homilia que Benet XVI farà a la Sagrada Família de Barcelona. En altres ocasions, abans d'esdevenir Papa, s'ha referit a la bellesa com a camí cap a Déu, a l'experiència del sublim com una ocasió per transcendir i endinsar-se en el misteri del món.\nTal com descriu Immanuel Kant, l'experiència del sublim suscita una vertadera transformació en l'ànima. El sublim és allò que no hi cap dins dels límits de la raó, que traspassa el recipient dels conceptes i ens descentra. El trasbals no és, solament, d'ordre mental, sinó emocional. Per això, el sublim, suscita, d'una banda, la nostàlgia d'un paradís perdut, però també una profunda ferida. El sublim no està dins del camp d'allò previst, no està en l'esfera de les expectatives. Trenca el quadre de prospectives i deixa una profunda traça en l'ànima.\nEl sublim s'expressa a través de la bellesa de les formes, de la música, de l'arquitectura, de la naturalesa o de la bellesa corporal d'una dona. El sublim ens deixa muts, embolcallats per un misteri que no sabem copsar, ens sentim com éssers orfes de paraules i de conceptes.\nEl sublim és una experiència interior que ens recorda que som més del que pensem i que estem cridats a una plenitud que aquí solament podem entrellucar en determinats moments. La grandesa de Gaudí és que ha sabut generar una obra que suscita l'experiència del sublim, que encamina cap a la transcendència. La Sagrada Família serà contemplada per milions d'éssers humans. Aquesta teologia encarnada en la pedra, tan bellament exposada per Armand Puig en la seva darrera obra, és una ocasió per endinsar-se en els misteris de la fe. Tan debò sigui una ocasió per aixecar el vol i transcendir l'espai i el temps, per qüestionar-nos pel sentit últim del món.\nEtiquetes: Blocs\tblog de ftorralba Inicieu sessió o registreu-vos per enviar comentaris\tImprimiu\tEnvieu a un amic\tCreeu PDF\nEn aquest bloc hi recullo impressions de tota mena, tot allò que no expresso en els meus llibres, ja sigui per por o per pudor, tot allò que em bull en el cap. Hi podeu trobar cròniques de viatges, meditacions espirituals, sentiments amagats que em couen molt endins i que sento necessitat d'expressar. En aquest bloc hi expresso allò que veig i sento, però també el que voldria veure i sentir alguna vegada. Autor/s\nVaig néixer a Barcelona l’any 1967. Sóc doctor en Filosofia per la Universitat de Barcelona (amb Premi Extraordinari de Llicenciatura i Doctorat) i doctor en Teologia per la Facultat de Teologia de Catalunya. Actualment sóc Director de la Càtedra Ethos de la Universitat Ramon Llull. He publicat... Veure més Articles Anteriors\nAntídots contra el populisme\n"Pell de brau" és una metàfora de la península ibèrica\nL'ús intel·ligent de la tecnologia\nEl diàleg interreligiòs\nL'any d'Albert Camus\nTemps de parada


54 hores de lluita per controlar les flames - Regió7 :: El Diari de la Catalunya Central\n54 hores de lluita per controlar les flames\nEls Bombers van remullar fins ahir al vespre diferents punts que fumejaven als termes afectats per assegurar que foc no revifés\nabel gallardo | artés 08.08.2017 | 15:46\n54 hores de lluita per controlar les flames Mireia Arso\nHan hagut de passar més de 54 hores perquè els Bombers donessin per controlat l´incendi d´Artés. Ahir a la tarda encara fumejava punts d´Oló i d´Artés i per aquest motiu els Bombers no van voler donar-lo per controlat fins s estar totalment segurs que les flames no revifarien. Finalment, a les 21.22 del vespre, van considerar que ja tenien sota control els punts més problemàtics i que feien témer que les flames es poguessin revifar.\nAhir ja no es veien les grans flames que dissabte van posar en perill masies d´Artés i Avinyó, i alcaldes i regidors que es van desplaçar sobre el terreny van veure un paisatge fumejant. «A la tarda [d´ahir] encara no estava l´incendi controlat perquè en algun lloc hi havia el temor que pogués revifar. Abans de les 6 de la tarda, a la zona dels horts d´Artés, en el punt on va començar l´incendi, s´ha vist com ha començat a sortir fum. Els Bombers estan a l´aguait de tot el que hi passa i ràpidament ha vingut un helicòpter a remullar l´àrea», explicava ahir a Regió7 Israel Falcó, regidor de l´equip de govern d´Artés que ahir estava seguint l´evolució del foc. On més treballaven ahir els Bombers era als voltants del nucli de Sant Joan d´Oló, fins on van arribar les flames. Tot i que no va créixer el perímetre afectat, era el punt que més fumejava i on hi havia més possibilitats que el foc pogués revifar.\nEl regidor artesenc va dir que properament estudiaran els casos de les dues masies del municipi que s´han cremat en aquest incendi per determinar quines accions caldrà emprendre a partir d´ara des de l´Ajuntament. «Abans d´aquest treball que s´haurà de fer, hem d´esperar que els Bombers donin per extingit l´incendi», explicava Falcó.\nEl 70% del terreny cremat és forestal i la resta, agrícola. Avinyó ha estat el municipi més afectat, amb més de 200 hectàrees cremades. A Artés, on va començar l´incendi, s´han cremat prop de 150 hectàrees i Santa Maria d´Oló és el terme amb menys zona afectada, amb poc més de 13 hectàrees, segons dades provisionals dels Agents Forestals.\nEls Agents Forestals encara no tenen cap teoria sobre com es va originar l´incendi, tot i que tenen clar que les flames es van començar a estendre des d´una zona d´horts conegut com les Planes, aproximadament a un quilòmetre del nucli d´Artés. De fet, els Agents Rurals asseguren que no tenen cap indici i afegeixen que encara han de fer més indagacions per establir alguna hipòtesi.\nAhir a darrera hora de la tarda treballaven deu dotacions terrestres i dos d´aèries, que es van retirar quan va marxar el sol. Sobre el terreny s´hi van quedar quatre dotacions, que van feien, sobretot tasques de vigilància. Ahir a la nit s´esperava que avui a la primera hora del matí s´afegís un helicòpter per controlar l´estat del terreny afectat i poder declarar extingit el foc al més aviat possible.\nL´alcalde d´Avinyó, Eudald Vilaseca, deia que ahir els Bombers també estaven treballant, sobretot, a la zona de l´Espinalt, un punt crític on en algun moment diverses cases van estar perill.\nHa estat un foc molt difícil de combatre per les elevades temperatures que imperaven dissabte, el dia que va començar, i pel fort vent que bufava, que van fer que s´estengués ràpidament pels municipis d´Artés, Avinyó i Sant Maria d´Oló. Dissabte a la tarda va ser el moment en què més efectius s´hi van desplaçar per tal d´impedir que les flames avancessin, fins a arribar a les 71 dotacions terrestres, 21 mitjans aeris i 140 voluntaris de 50 ADF, i 19 patrulles del cos dels Mossos d'Esquadra. Diumenge a la tarda, quan els Bombers es van assegurar que el perímetre afectat no creixia, els efectius terrestres van baixar a 50 dotacions i sis, els aeris.\nL´alcalde de Santa Maria d´Oló, Enric Güell, destacava ahir a Regió7 que els consistoris afectats s´hauran de posar en contacte amb al Diputació de Barcelona per tal d´iniciar els treballs de neteja de la zona i estudiar com es farà la regeneració dels boscos.\nPer la seva banda, el Sindicat Autònom de Policia va denunciar ahir, en una nota de premsa, que els policies antidisturbis van haver d'accedir a l'incendi forestal d'Artés amb vehicles no preparats per fer desallotjaments.


Més del 50 % dels conductors no senyalitzen els avançaments a l'autopista\nUn informe d'Autopistas alerta que la xifra ha crescut un 13 % respecte de l'any passat\nRedacció | dimarts, 16 d'octubre del 2018, a les 19.14\nEls resultats de l’Observatori sobre el comportament dels conductors a la xarxa d’autopistes són molt contundents. Més de la meitat dels conductors, un 53 %, no senyalitzen correctament amb l’intermitent els avançaments a l’autopista. I encara en són més, el 67 % , els qui tampoc no ho fan després per retornar a la posició inicial. L’informe, elaborat per Autopistas, del grup Abertis, considera “molt preocupant” el fet que aquestes xifres hagin augmentat respecte a l’any passat, en un 13 % i un 17 % respectivament.\nL’estudi, que analitza el comportament de prop de 80.000 vehicles en diferents trams de l’AP-7 entre Salou i el municipi valencià de Puçol, també posa de manifest altres conductes de risc, com la tendència del 14 % dels conductors d’utilitzar el carril esquerre de l’autopista en un tram de dos carrils, i encara que no s’estigui fent cap avançament. També hi ha un percentatge molt elevat dels cotxes, el 38 %, que no respecten els límits de velocitat, una xifra similar a la dels transportistes (36 %); mentre que un 20 % no manté la distància de seguretat entre vehicles, és a dir, la distància que ha de permetre aturar el cotxe en cas d’un imprevist sense col·lidir amb el vehicle del davant.\nUn 10 % dels passatgers del darrere van sense el cinturó\nEls conductors tenen clar que han de portar el cinturó de seguretat cordat i gairebé tots compleixen la norma. El problema, però, és que no passa el mateix amb els acompanyants. Un 10 % dels passatgers que viatgen a la part del darrere del vehicle no porten el cinturó cordat. La xifra és la meitat que l’any passat (20 %) però, segons els autors de l’estudi, continua sent una dada molt preocupant.\nPel que fa a l’ús del mòbil, encara hi ha un 3,4 % dels conductors que continuen utilitzant-lo mentre circulen per l’autopista.\n— carreteres — seguretat viària — vehicles mobilitat personal


Burjassot commemorarà el Dia Internacional de l’eliminació de la Violència contra la Dona amb diferents actes al llarg de mes de novembre – RiberaTV\nBurjassot commemorarà el Dia Internacional de l’eliminació de la Violència contra la Dona amb diferents actes al llarg de mes de novembre\nTeatre, xarrades en els centres educatius, tallers i la X Volta a Peu contra la Violència de Gènere. Tot això tindrà cabuda al llarg del mes de novembre a Burjassot, dins de les accions que des de l’àrea d’Igualtat i Feminisme, dirigida per l’Alcalde del municipi, Rafa García, es desenvoluparan per a commemorar el Dia Internacional de l’eliminació de la Violència contra la Dona que se celebra a tot el món el 25 de novembre.\nLes accions de conscienciació, que es desenvoluparan de mans de Espai Dóna, el servei integral d’atenció a la dona de l’Ajuntament de Burjassot, han començat a principis de mes amb les xarrades en els instituts del municipi que s’impartiran en col·laboració amb la Unitat de Prevenció Comunitària en Conductes Addictives de l’Ajuntament de Burjassot (UPCCA). Les 18 xarrades, sota el nom “De qui depén, depén del teu”, s’impartiran entre el 7 i el 29 de novembre en els IES Vicent Andrés Estellés, Comarcal, Federica Montseny i Joan XXIII, en el Taller de Jardineria del Centre Socioeducatiu Díaz Pintado i en els cursos que imparteixen des de CEMEF. A més, tots dos serveis, Espai Dóna i la UPCCA realitzaran un programa especial a Burjassot Ràdio el divendres 22 de novembre relacionat amb les xarrades.\nImpartit per l’educadora social Juani Ortega García, el dijous 7 de novembre a les 19.00 hores, ha tingut lloc en el Centre Social d’Ausiàs March el Taller Familiar de prevenció de la violència de gènere en adolescents “Previndre la violència sabent estimar”, dirigit a famílies amb menors de 12 a 16 anys. Aquest taller es realitza amb la col·laboració de l’equip d’intervenció amb infància i adolescència (EEIIA) de l’Ajuntament de Burjassot.\nEl dimarts 12 de novembre, aquesta vegada a la Casa de Cultura a les 19.00 hores, tindrà lloc el Taller “Noves masculinitats” impartit per l’historiador Vicente Bellver. Oberta a tot el públic, la xarrada també és gratuïta i no és necessària la inscripció.\nDos dies més tard, el teatre serà el protagonista de la vesprada en el Centre Cultural Tívoli. El dijous 14 de novembre a les 19.00 hores es posarà en escena, de mans del grup teatral Paraules i Dons, i sota la direcció de Manel F. Roca, l’obra “Estem, Però no ens veieu!”. L’entrada és gratuïta.\nCom a colofó als actes del mes, el diumenge 24 de novembre les veïnes i els veïns de Burjassot recorreran els carrers del municipi per a dir un NO profund contra la violència de gènere en la X Volta a Peu contra la Violència de Gènere que començarà a les 11.00 hores des de la Plaça de l’Ajuntament. Les inscripcions cal realitzar-les aqueix mateix dia, de 9.00 a 10.45 hores en la mateixa Plaza.\nI, el dilluns 25 de novembre, el Consistori facilitarà el desplaçament de totes i tots els veïns de Burjassot que vulguen estar presents en la manifestació pel Dia Internacional de l’eliminació de la Violència contra la Dona que tindrà lloc a València. L’eixida dels autobusos serà a les 17.30 hores i, en aquest cas, és necessari inscriure’s, com a màxim fins al 24 de novembre, en Espai Dóna, acudint al carrer Colón, 40, telefonant al 96 390 67 18 o bé enviant un correu electrònic a serveidinamitzacio@ayto-burjassot.es. El grup estarà acompanyat d’una batucada durant tota la marxa.\nBurjassot commemorarà el Dia Internacional de l’eliminació de la Violència contra la Dona amb diferents actes al llarg de mes de novembre added by Ribera Televisió on 8 Novembre, 2019


Empreses - Catering Palau\nServeis de càtering per a empreses\nCada empresa té la seva pròpia identitat i filosofia empresarial. I això la fa especial.\nA Palau Càtering coneixem la importància que té per a una empresa organitzar un esdeveniment. Per això, oferim una oferta personalitzada per aconseguir transmetre aquesta diferència que la fa única.\nLa nostra oferta s’adapta a cada celebració, sempre posant per davant les necessitats dels nostres clients.\nOferim un servei integral amb una gamma de serveis totalment diferents, que s’ajusten perfectament a l’acte que es celebrarà. Esmorzars, Coffee Break, esmorzars a taula o còctels… són només algunes de les moltes possibilitats amb les quals personalitzar la celebració.\nEl nostre equip està format per una plantilla de cambrers i cuiners de gran experiència en el sector que farà que la companyia no s’hagi de preocupar de l’organització i així poder centrar els esforços en l’èxit empresarial.\nServeis en reunions\nJornades de ventes


Hospitals en Liuhou - Directori - Llistat - Guia - Hospital - Altres ciutats a hubei - Hubei - Xina - Hospitalsworldguide\nPàgina d'inici › Per país › Xina › Hubei › Altres ciutats a hubei › Hospitals en liuhou\nHospitals en liuhou Altres ciutats a hubei > Hubei > Xina\nSom un dels millors directors que existeixen actualment relacionats amb Hospitals en Liuhou. Hem passat mesos compilant tota la informació dels hospitals Xina per oferir als nostres usuaris tota la informació més rellevant sobre hospitals.\nEls 0 habitants de Liuhou tenen diversos hospitals que poden proporcionar-los atenció mèdica. Si necessiteu trucar i demanar una cita, o fer qualsevol pregunta abans d'anar, o fer qualsevol consulta, trobeu aquí els telèfons de contacte i adreça de tots Hospitals en Liuhou.\nHospitals en Liuhou per categoria\nÉs important tenir cura de la salut pública, ja que la nostra salut no ha de dependre de la quantitat de diners que tenim. Posem a la vostra disposició una àmplia llista d'hospitals públics a Liuhou (Xina)\nSi no sap per on començar el tractament o la teràpia, us recomanem que consulteu de manera crítica i consulteu opinions sobre hospitals privats Liuhou (Xina). Introduïu i accedireu a una llista completa amb cadascun d'aquests hospitals. Visiteu els seus llocs web per conèixer més profundament sobre cadascun i prendre una decisió acurada\nLlistat de hospitals pròxims a Liuhou\nFirst People's Hospital of Yichang City- (Situat a 134.89 km)\nCentral Hospital of Xiangyang (Xiangfan Central Hospital)- (Situat a 60.70 km)\nJingzhou Central Hospital- (Situat a 126.70 km)\nPeople's Hospital of Dangyang- (Situat a 76.31 km)\nSuizhou Central Hospital- (Situat a 130.36 km)\nShiyan City Chinese Medicine Hospital- (Situat a 167.06 km)\nXiangyang Fourth People's Hospital- (Situat a 60.28 km)\nSui Zhou Hospital of Traditional Chinese Medicine- (Situat a 131.46 km)\nYichang City Chinese Medicine Hospital- (Situat a 133.98 km)\nDongfeng General Hospital- (Situat a 175.06 km)


Edició de les 23.00 de l'ARA - CATzona\nEdició de les 23.00 de l’ARA\nEn aquest PDF hi trobareu totes les pàgines de l’ARA de demà que ja estan enllestides. A partir de la mitjanit en tindreu l’edició completa. Amb aquestes dues edicions digitals del diari en paper, podreu anar a dormir amb el diari de l’endemà llegit.\nTots els subscriptors de l’ARA tenen accés a aquest servei.\nSaliente: “El que està en joc no és qui serà l’alcalde o alcaldessa sinó qui els condicionarà”\nHidrogenesse, ‘Claro que sí’\nBou fa campanya des del menjador de casa d’una veïna del Turó de la Peira\nEl recluta Chicote i el ‘ranxo’ militar\nEls EUA volen deixar Veneçuela sense combustible per a avions\nLa pàgina en blanc de Vila-Seca\nPablo Ibar es lliura aquesta vegada del corredor de la mort i és sentenciat a cadena perpètua\nPerquè Sala-i-Martín votarà Puigdemont


La transsexualitat, una realitat cada cop més present, també, a la televisió\n31 de març: dia de la visibilitat transgènere\nEl 31 de març es commemora el Dia Mundial de la Visibilitat Transgènere. Una data que recorda la importància de fer visible aquesta realitat per educar i despertar consciències.\nEvelin Pérez 29/03/2019 - 18.51\nNo són poques les conquestes que el col·lectiu transsexual ha aconseguit en els últims anys, tot i que queda molt per fer: no va ser fins l'any passat, el 2018, que l'OMS va deixar de considerar la transsexualitat una malaltia mental.\nEls últims estudis asseguren que almenys l'1% de la població mundial experimentarà algun grau de variació de gènere. Aquesta és una realitat, doncs, cada cop més present en la nostra societat, i que la televisió està contribuint a visibilitzar.\nAnys enrere, la transsexualitat s'associava al món dels adults, però cada cop hi ha més nens i nenes que, ja de ben petits, expliciten clarament la seva disconformitat amb el gènere que se'ls va assignar en nèixer. Aquest és el cas del Max, el protagonista de "Butterfly", la minisèrie de la BBC que TV3 estrena ara en català. Ell té clar que vol ser Maxine, però aquesta decisió li comportarà moltes dificultats tant a casa com a l'institut.\nTV3 també ha abordat la transsexualitat a molts dels seus programes, com el "30 minuts" "Trànsit, menors transexuals", que va impactar els espectadors i ha guanyat, des de la seva emissió, diversos premis internacionals. El reportatge s'endinsa en la realitat de quatre menors trans: el David (6 anys), l'Estel (11 anys), la Raquel (14 anys) i el Mario (17 anys). Uns testimonis impactants que permeten entendre les vivències d'aquests nens i nenes abans i després de fer el trànsit i els difícils processos d'acceptació que, sovint, viuen els seus pares.\nLa divulgació és fonamental. Com explicar als nens, des de petits, què és la transsexualitat? Com dir-los que, tot i que la majoria de vegades, els nens tenen penis i les nenes, vulva, de tant en tant un nen neix amb vulva? I a l'inrevés? Així ho van explicar a l'informatiu infantil "Info K".\nEl tema de la transsexualitat, ja en l'etapa adulta, també va centrar un capítol de "La gent normal". A "Ser transsexual, com es viu?" vam conèixer la història de de la Marta, que va aconseguir operar-se amb 47 anys, després de tota una vida amb una identitat i un físic masculí que rebutjava des de ben petita.\nI més material per a la reflexió i la conscienciació amb aquest reportatge de "Quan arribin els marcians": "Gèneres en transició", que explora el fons d'un malestar que cada any porta milers de persones a qüestionar-se la seva identitat de gènere i a iniciar el que s'anomena el procés de trànsit. És aquest un malestar que ens interpel·la a tots? És resultat d'una societat rígida que només entén el gènere amb un codi únic i binari de dona/home? Què vol dir ser home? Què vol dir ser dona?


ofertes de treball voluntariat mobilitat europea treball emprenedoria europa beques habitatge educació feina recerca universitat ajuts Idiomes cultura solidaritat estiu estranger pràctiques a l'estranger ocupació Estudiar a l'estranger L'Hospitalet de Llobregat Badalona tallers cursos participar concurs formació ocupacional casal premis Santa Coloma de Gramenet ofertes de treball a l'estranger art cooperació lloguer pràctiques estudiants Treballar a l'estranger Voluntariat a l'estranger formació\nEl 28 de febrer el projecte Compeuropa, organitzat per la Fundació Barcelona Formació Professional de l'Ajuntament de Barcelona, el Consell Comarcal del Barcelonès i la XarxaFP, recollirà candidats per participar en...\nEs necessita cuiner/a a Islàndia!!\nSi parles anglès i castellà i tens experiència, Eures busca cuiner/a per treballar a un restaurant a Islàndia. Aquestes són les condicions: Si estàs interessat, has d'omplir aquest formulari i...\nofertes de treball, Treballar a l'estranger\nDurant l'activitat, us explicarem què heu de saber si voleu anar a treballar a aquests països. Parlarem de diferents recursos per la recerca de feina, però també d'alternatives, com anar a fer unes pràctiques...\nestranger, pràctiques a l'estranger, Treballar a l'estranger, Voluntariat a l'estranger\nEl Ministeri d'Educació convoca places per a auxiliars de conversa de castellà a l'estranger\nLa Secretaria d'Estat d'Educació, Formació Professional i Universitats (que depèn del Ministeri d'Educació, Cultura i Esport) convoca places per a auxiliars de conversa espanyols a l'estranger per al curs...\nconvocatòria, estranger, Idiomes, ofertes de treball a l'estranger, Treballar a l'estranger\nTaller | How to create your CV in English\nVols anar a treballar a l’estranger? A fer un voluntariat? O simplement vols traduir el teu CV a l’anglès per treballar aquí? En aquest taller pràctic coneixeu els diferents formats de CV en anglès i podeu...\ncurrículum vitae, Treballar a l'estranger\nUn dels elements principals per cercar feina a l'estranger és disposar d'un bon curriculum vitae. La seva redacció, disseny i contingut s'hauran d'adaptar a les exigències del país on anem. En aquest...\nanglès, currículum vitae, tallers\nCampanya de BCN al món: Estades a Austràlia\nDurant la sessió es donaran a conèixer les diverses oportunitats de mobilitat per realitzar una estada a Austràlia, amb informació pràctica detallada sobre nivell de vida, els tràmits legals necessaris per...\nSi vols treballar a Disneyland París, envia ja la teva sol·licitud\nDisneyland Paris farà una selecció de personal al gener pel seu parc a París. De nou, el parc temàtic parisenc inicia una gira per Europa per reclutar joves talents. Si vols participar, has de tenir més de 18 anys...\nselecció de personal, Treballar a l'estranger


Empleo Perruquer/a - PIMEC micro, petita i mitjana empresa de catalunya\nDes de PIMEC, i en col·laboració amb el SOC, posem en marxa el programa 30 PLUS, a través del qual iniciem un procés de selecció per tal d'incorporar a una perruqueria ubicada a Gavà un / a : Perruquer / aA través d'aquest programa accediràs a una contractació laboral d'un mínim d'entre 6 i 9 mesos i obtindràs formació relacionada amb el lloc de feina.\nFuncions principals : Rentar, pentinar, tallar, tintes, permanents, recollits, etc.\nRentar, pentinar, tallar, tintes, permanents, recollits, etc.\nFormació CFGM en Perruqueria i estètica-Experiència mínima de 5 anys en perruqueria.\nTasques específiquesColorista, tallar cabell dones, homes i nens es, recogit de cabells, pentinats, queratines, gestió de perruqueria. Capacitats requeridesTreball en equip, persona neta...\nPerruquer/a a Sant Quirze del Vallès\nDetalls del procés Descripció Perruquera amb experiencia per a perruqueria a Sant Quirze. Que domini... Categoria Serveis personals. Subcategoria Perruqueria i estètica. Experiència(mesos) 36. Nombre de...\nPERRUQUERS DE DONA (T-4)\nDetalls del procés Descripció Lloc de feina ofert. PERRUQUERS DE DONAHorari. No indicatRequisits... Subcategoria Perruqueria i estètica. Experiència(mesos) 0. Nombre de llocs ofertats 1. Ofertes per a...\nSalario : 825 €\nIdentificar, proposar i portar a terme les estratègies de negoci del sector de perruqueria. Aconseguir... Detall de l'experiència requerida. Experiència en el sector de Perruqueria (mínim 2 anys...\nDetalls del procés Descripció Saló de perruqueria a Barcelona busca oficiala. Sou i condicionS a... Categoria Serveis personals. Subcategoria Perruqueria i estètica. Experiència(mesos) 24. Nombre de...\nPermisos de Conduir No s'han trobat resultats. Tipus de vehicle Disponibilitat de vehicle Disponibilitat per a Viatjar. Detall de l'experiència requerida. Formació CFGM en Perruqueria i...\nFuncions i requisits de la vacant Funcions. Es busca perruquer a amb coneixements de perruqueria natural... Nivell d'estudis acabats. Cicles Formatius de Grau Mitjà amb titulació de Perruqueria i cosmètica...\nDescripción Buscamos a un perruquer caní para servicio ubicado en Barcelona.Requisitos Fecha. 20 diciembre, 2020, Hora. 10 00, El perro es de raza westy, La sesión solicitada esta vez es de...\nForma parte de un equipo interdisciplinar trabajando como perruquer con otros profesionales del sector de bellesa en Terrassa.Requisitos Género. Mujer, 22 noviembre, 2020 es la fecha estimada...\nCategoria Serveis personals. Subcategoria Perruqueria i estètica. Experiència(mesos) 0. Nombre de llocs ofertats 1. Ofertes per a persones amb discapacitats. Detall de les funcions del treball...\nDetalls del procés Descripció Perruqueria al centre de Barcelona. Els serveis i tractaments que... Es busca perruquer a amb coneixements de perruqueria natural ( es valorara) i funcions de estilista...


Jocs gegants de fusta | DJOCS - Activitats infantils i familiars.\nInici » Jocs gegants\nUs presentem els nostres jocs gegants, els MAXIJOCS. Un recull de 20 jocs gegants creats a partir de fusta. L’activitat, crea un espai lúdic on el joc col·lectiu és el protagonista, un espai per compartir moments de joc amb amics, companyes i família. Una activitat d’animació infantil i familiar, ideal per animar o dinamitzar qualsevol festa, fira, esdeveniment o acte. Un espai lúdic, on petits i grans poden jugar lliurament amb els nostres jocs gegants de fusta.\nL’activitat MAXIJOCS, es completa amb un equip de monitors/es pel muntatge, desmuntatge i supervisió de l’activitat. També, inclou 24 escalons de plàstic per tal que els més menuts, puguin arribar a tots els jocs. Així com, música ambiental per fer més amena l’activat. Tots els jocs, inclosos a MAXIJOCS, són de creació i fabricació pròpia.\nUNA ACTIVITAT, PER A NO DEIXAR DE JUGAR!\nA qui va dirigit: La nostra activitat de MAXIJOCS, és ideal per a qualsevol Administració, escola, entitat, empresa o associació que vulgui disposar d’una activitat de joc, per a qualsevol acte o festa. Ens adaptem segons necessitats dels nostres clients.\nPer a quin públic: Aquesta activitat lúdica és apta per a totes les edats. Els participants més petits i petites disposen d’escalonets, per a poder arribar a tots els nostres jocs gegants.\nPer què contractar MAXIJOCS? Per a poder oferir un espai lúdic col·lectiu i participatiu. Un recull de 20 jocs gegants de fusta de fabricació pròpia, ideals per a totes les edats i tot tipus de festes i actes.\n20 jocs gegants de fusta\nDescarrega't FITXA MAXIJOCS


Les alumnes Maylis Guerrero i Ariana Gil guanyen els XI Premis Enfila el teu futur del municipi | Vandellòs i l'Hospitalet de l'Infant\nLes alumnes Maylis Guerrero i Ariana Gil guanyen els XI Premis Enfila el teu futur del municipi\nEl projecte empresarial “SEAPOLL”, de les alumnes Maylis Guerrero i Ariana Gil, ha guanyat els XI Premis Enfila el teu futur per a joves emprenedors, organitzats per l’Institut Berenguer d’Entença de l’Hospitalet de l’Infant i l’empresa municipal de promoció econòmica, IDETSA, amb la col·laboració d’Alpiq, les associacions empresarials del municipi, la Regidoria de Cultura i Patrimoni i la Regidoria d'Ocupació i Emprenedoria, i d’Empresa, Comerç i Energia.\nAquest projecte planteja l’objectiu de conscienciar sobre la protecció del planeta, mitjançant activitats per als més petits, i d'aquesta manera obtenir ingressos i finançar projectes de protecció del planeta, com ara el Seabins (sistemes innovadors de neteja de platges).\nEl lliurament dels guardons, cofinançats per la Xarxa Emprèn de la Generalitat de Catalunya, va tenir lloc ahir dijous 31 de maig a la sala d’actes de l’institut i va anar a càrrec de l’alcalde, Alfons Garcia; del regidor de l’Àrea de Promoció Econòmica, Miguel Ángel Garcés; de la directora de l’institut, Roser Mas; del director de la Central tèrmica de cicle combinat Plana del Vent d’Alpiq, Gorka Gandarias; i dels l’emprenedors locals convidats en aquesta edició: Jordi Muñoz i Elisabeth Escoda.\nJordi Muñoz i Elisabeth Escoda van explicar als joves la seva experiència professional al capdavant del Restaurant LB21, situat al costat del port esportiu de Vandellòs i l’Hospitalet de l’Infant.\nEn aquest escenari també s’hi van donar a conèixer els noms de les guanyadores dels segon premi : Clara Fernández i Patricia Plaza Casajust, pel projecte CASAJUST COFFE & BOOK (que proposa la creació del primer espai cafeteria-llibreria dins de l’eix comercial de l’Hospitalet de l’Infant); i dels guanyadors del tercer premi: Arnau Marco, Vanilla Sales i Laura de la Calle, pel projecte GRESCATECA (una ludoteca per a infants dins d'un dels locals buits més emblemàtics d’oci nocturn dels anys 90). També es va lliurar un accèssit als alumnes Marc Curto, Ivan Garcia i Mark Wabbijn, pel projecte “Thunder Jump” (d’una nau al Polígon Industrial Les Tàpies I per a llits elàstics i zones de salts amb caiguda a piscines d'escuma i un servei de bar).\nEn aquesta 11a edició dels Premis Enfila el teu futur hi ha participat un total de 53 d’alumnes dels cicles formatius (del CFGM d’Atenció a persones en situacions de dependència; i del CFGS d’Educació Infantil) i de 1r de Batxillerat de l’INS Berenguer d’Entença, que han presentat 18 projectes empresarials. En aquests treballs han analitzat tots els aspectes de màrqueting, organització, fiscalitat, inversió real i finançament. Per fer-ho, durant el curs, els estudiants han comptat amb l’ajut del professorat i del Servei d’Assessorament a Emprenedors que ofereix IDETSA al Viver d’empreses.\nL’objectiu d’aquests guardons (que han consistit en tablets) és promoure la cultura emprenedora entres els alumnes de l’institut i ampliar el seu coneixement a altres alternatives laborals basades en el treball per compte propi, tal com ha recordat el regidor de l’Àrea de Promoció Econòmica, Miguel Ángel Garcés.


Què passarà quan hi hagi una vacuna per al coronavirus?\nBarcelona. Dimecres, 16 de setembre de 2020. 10:55\nActualitzat Dijous, 17 de setembre de 2020. 09:25\nEs parla molt sobre com i quan es tindrà una possible vacuna per al coronavirus. També hi ha una cursa entre països per tal de ser el primer a registrar-ne una i distribuir-la. Però, què passarà després? De fet, Rússia assegurava aquest dimarts que hi ha actualment 26 vacunes en vies de desenvolupament al país, tot i que no se sap del cert en quina fase es troba cada una. Per altra banda, l'agència Reuters ha exposat que la Xina té, ara per ara, quatre vacunes Covid-19 en l'etapa final dels assajos clínics i que, almenys, tres d'aquestes ja s'haurien ofert a treballadors essencials sota un programa d'ús d'emergència que es va posar en marxa al mes de juliol.\nA més, el Brasil, que podria ser un laboratori de proves per a la vacuna, detalla que s'estan provant dues de les vacunes que es troben en una fase més avançada contra la infecció: la de la Universitat d'Oxford amb la farmacèutica AstraZeneca i la de l'empresa xinesa Sinovac.\nAra bé, hi ha més dubtes i incerteses que respostes ràpides i clares. "Em sento optimista i crec que tindrem una vacuna per a finals d'any o principis del 2021", detallava el director de l'Institut Nacional d'Al·lèrgies i Malalties Infeccioses, Anthony Fauci, en conversa amb el periodista de la CNN Wolf Blitzer. "Però no serà apagar i encendre l'interruptor. Serà gradual", insistia. "Tenir una vacuna no significa tenir una vacuna aprovada i distribuïda".\nUna vacuna ha de ser aprovada i autoritzada\nEn aquest sentit, detalla que qualsevol vacuna ha de ser aprovada i autoritzada per l'Administració de Drogues i Aliments dels EUA (FDA) i que és un procés que en circumstàncies normals pot tardar mesos o anys. Malgrat tot, s'ha promès un procés ràpid per a una vacuna Covid-19.\nVacuna xinesa per al coronavirus / Efe\nI si surt una vacuna millor quan ja en portem una altra? Ens podrem vacunar més d'una vegada? Segons el director dels Instituts Nacionals de Salut (NIH), el doctor Francis Collins, encara és massa aviat per parlar de les vacunes. "És possible", però, insistia. "Teníem una vacuna força bona per a l'herpes zòster i després en va arribar una que era molt millor. I tothom es va posar les dues", explicava a la mateixa CNN en un apartat de preguntes i respostes sobre el coronavirus.\nI de fet, en aquesta mateixa línia hi ha certa "por" que una vacuna s'aprovi abans de superar totes les fases. Cosa que, segons Collins, no podria passar. En el cas dels EUA, "és possible que l'Administració d'Aliments i Medicaments pugui atorgar una autorització d'ús d'emergència, no una aprovació per a una vacuna experimental abans que es completi el seu assaig de fase 3".\nUna opinió que, de fet, comparteixen dos excomissionats de la FDA, el doctor Mark McClellan i Scott Gottlieb. "És poc probable que una vacuna rebi l'aprovació completa i una àmplia distribució de manera immediata", comentaven. "En canvi, l'FDA probablement autoritzarà l'ús de vacunes en grups específics de persones amb risc alt i amb més possibilitats de beneficiar-se de la vacuna".\nQuè ha de fer una vacuna per ser aprovada?\nEls científics remarquen la importància de superar totes les fases de les vacunes amb èxit. La fase tres d'una vacuna serveix per determinar-ne l'eficàcia i seguretat. Precisament per aquest motiu, la vacuna russa ha generat tants dubtes, perquè no ha estat testada en milers de persones com s'hauria de fer, segons coincideixen els experts. En un article de la BBC, els científics detallen que és "crucial que (la vacuna) superi la fase 3 abans de ser distribuïda".\nDesprés de la fase 3, però, ve la fase 4. Els assajos de fase quatre, posteriors a l'obtenció de la llicència, verifiquen si la vacuna causa problemes o patologies estranyes. És possible que algun cas concret de raresa no s'arribi a detectar fins al pacient 1.000.000. És precisament per això que és tan important, detallen els experts, respectar totes les fases.\n600 milions de dosis de vacuna per als EUA\n"La gent no pot relaxar-se per tenir una falsa sensació de seguretat sabent que hi ha una vacuna a punt d'arribar", detallava també a la cadena nord-americana el doctor Marcus Plescia, director de l'Associació d'Oficials de Salut Estatals i Territorials. Tot i que els fabricants ja estan produint dosis de vacunes, es necessita temps i és probable que els EUA necessitin més de 600 milions de dosis de vacuna perquè tothom pugui rebre'n dues.\n"No serà fins que entrem ben bé al 2021 que hi haurà centenars de milions de dosis i es necessitarà molta gent per vacunar un nombre tan elevat de persones. Es necessitaran mesos per vacunar prou persones per tenir una immunitat de grup", argumentava Fauci. Els diferents experts en salut pública consultats per la CNN coincideixen que els EUA no estan llestos per a una campanya de vacunació massiva com aquesta per controlar el coronavirus.\nVacuna russa per al coronavirus / Efe\nSegons els experts, qualsevol vacuna contra el coronavirus involucrarà nova tecnologia i un procés nou per a la distribució, administració i pagament, i constaten que no serà una vacuna com la de la grip, que se'n posa una dosi i ja no cal pensar-hi més. "Segurament es necessitaran dues dosis amb un mes de diferència i caldrà rastrejar i donar-hi seguiment".\nLes vacunes Pfizer i Modern de les qualsparlaven els experts s'hauran d'administrar en dues dosis i un mes de diferència. Després d'això, es necessiten gairebé dues setmanes perquè es desenvolupi la immunitat. Això fa que siguin sis setmanes des de la primera dosi. Però és clar, perquè hi hagi immunitat de grup cal que es vacuni un gruix important de la població.\nSi la majoria de la població no es vacuna, el virus continuarà propagant-se. Les estimacions suggereixen que hauria de ser entre el 60% i el 70% de la població immune perquè pugui proporcionar immunitat col·lectiva per interrompre la propagació del virus.\nCoronavirus Podria ser el Brasil el 'laboratori perfecte' per a les vacunes Covid? Anna Solé Sans


Síndrome de Ménière: viure amb vertigen i xiulets a l'oïda | Les Caves\nSíndrome de Ménière: viure amb vertigen i xiulets a l’oïda\nLa Síndrome de Ménière és una malaltia crònica de l’oïda interna que cursa amb vertigen, marejos, nàusees, brunzits i pressió dolorosa. Aquests símptomes, que poden durar entre 20 minuts i diverses hores.\nÉs una síndrome que provoca pèrdua d’audició, la qual es va recuperant de mica en mica entre crisi encara que potser amb el temps s’accentuï.\nLa malaltia de Ménière, deu el seu nom a el cognom francès del seu descobridor. Es produeix per un excés de endolimfa, líquid que circula per l’oïda i que, en aquest cas, es secreta en excés i no es reabsorbeix correctament. Només sol veure afectat una oïda, tant en homes com dones i més freqüentment entre els 40 i 60 anys.\ntot i que no existeix encara cura per aquest trastorn auditiu, des de centres Auditius OIRT t’informem de tot el que has de saber sobre aquesta desconeguda patologia.\nper què apareix la Síndrome de Ménière\nles causes d’acumulació de líquid en el laberint de l’oïda interna són encara desconegudes. Considerem que aquest drenatge inadequat de endolimfa pot ser degut a:\nInfeccions causades per virus\nAlteracions en l’anatomia de la cavitat auditiva\nResposta immune deficient\nContraccions en els vasos sanguinis\nAquests factors poden donar-se conjuntament o per separat.\nQuè conseqüències té la Síndrome de Ménière\nEls malestars produïts per aquesta malaltia es manifesten en freqüències i intensitats diferents segons el pacient. Ja sigui apareixent de sobte o poc a poc, els vertígens produeixen falta d’equilibri, fent a qui els pateix vulnerables a accidents i caigudes.\nCom conviure amb la Síndrome de Ménière\nEn la recerca de la millor solució, la nostra clínica audiològica tracta de mitigar-ne els símptomes mitjançant els tractaments i consells més adequats segons el cas:\nReduir l’estrès és molt important ja que la tensió emocional és un factor de risc en aquest desordre. S’han d’evitar situacions que alteren el nostre estat de relaxació.\nAugmentar les hores de son i\nCanvis en la dieta, eliminant o limitant el consum d’aliments que empitjoren i augmenten els marejos. Aquests poden ser la xocolata, begudes amb cafeïna o teïna i l’alcohol. Reduir la sal en els menjars també ajuda a controlar-los, a l’igual que la ingesta d’diürètics disminueix el volum de endolimfa.\nDeixar de fumar contribueix a reduir la fatiga i molèsties pròpies de l’trastorn.\nMedicaments i injeccions d’antibiòtic que pal·lien el vertigen i ajuden a alleujar aquesta sensació d’incapacitat.\nLa cirurgia a l’orella es recomana en última opció després de fracassar qualsevol altre mètode.\ncom a especialistes en audiologia li aconsellem es realitzi una revisió audiologia periòdica i de prestar màxima atenció a qualsevol factor que pugui semblar un símptoma de l’desconegut Síndrome de Ménière.\nAutor: Centres auditius OIRT\nEdició i disseny: La Factoria Creativa\nEtiquetatge a: Audició Centres Auditius Centres Auditius OIRT Especialistes Audiologia Experts en Audiologia Escoltar T Revisió Audiològica a Màlaga Revisions Auditives Síndrome de Ménière Solucions Auditives


Les veteranes d'Altea es proclamen subcampiones d'Espanya de rem - Altea Digital\nLes veteranes d’Altea es proclamen subcampiones d’Espanya de rem\nL’equip del Club Nàutic d’Altea torna a pujar al pòdium en els nacionals per tercer any consecutiu en el XIV Campionat d’Espanya de Llaüt Mediterrani\nLa catorzena edició del Campionat d’Espanya de Llaüt Mediterrani se celebrava aquest cap de setmana, 26 i 27 de maig, a La Línia de la Concepció, Cadis. El Club Marítim Linense ha estat l’amfitrió d’un esdeveniment d’alt nivell convocat per la Federació Espanyola de Rem, que ha comptat amb més de 800 remers procedents de més de trenta clubs de tot Espanya.\nL’equip de veteranes del Club Nàutic d’Altea acudia a aquesta cita nacional com un dels equips favorits, i un any més ha tornat a complir les expectatives. Des que es consolidés aquest grup de veteranes en 2016 han passat tres anys d’importants èxits per al rem alteà. En 2016 es feien amb el bronze en els nacionals, el 2017 es proclamaven campiones d’Espanya, i aquest any per tercera vegada pugen al pòdium per recollir la plata i proclamar-se subcampiones d’Espanya.\nLes regates es van iniciar el matí del dissabte amb les eliminatòries, proves que definirien als equips que passarien diumenge a jugar-se els primers llocs. Les noies de Club Nàutic d’Altea sortien a l’aigua disposades a donar-ho tot, i malgrat la pressió i el molt que es jugaven, l’execució en l’aigua va ser impecable. Les alteanes acabaven aquesta primera fase primeres de la general, i per tant, passaven directament a les finals.\nDiumenge es decidia tot, l’ambient era competitiu en la Línia de la Concepció. Els equips de Dénia, Benidorm, Torrevella i Altea eren els quatre equips classificats que es mesurarien a l’aigua per optar a les medalles en veterà femení.\nDesprés d’una regata de moltíssim nivell la veteranes d’Altea creuaven la línia d’arribada primeres en temps real, executant una magnífica màniga i demostrant el seu altíssim nivell en competició.\nPerò encara calia esperar als temps compensats que els jutges havien d’aplicar. Finalment, aplicat el handicap, a tan sols un segon i mig de les primeres classificades, el rem de Dénia, les veteranes del Club Nàutic d’Altea es proclamaven subcampiones d’Espanya.\nTant les esportistes com el seu entrenador, Vicent Jorro, estan molt satisfets amb el resultat. “S’han complert les expectatives amb escreix, és un equip que ha anat guanyant experiència i que avui torna a demostrar la seua constància i el seu alt nivell. Saben treballar molt bé baix pressió, amb una gran capacitat de centrar-se en la regata i donar el màxim, i això les desmarca de la resta. Totes les integrants han treballat molt dur durant tota la temporada i aquest nou títol nacional aconseguit és la millor recompensa.” Declara Vicent Jorro, entrenador de rem del Club Nàutic d’Altea.\nPer tercer any consecutiu les veteranes tornen a casa amb una nova medalla nacional a sumar al palmarès del Club Nàutic d’Altea.


2020, un any clau per a Seat\nEl fabricant del Baix Llobregat estrenarà nous models que han de consolidar el creixement de la marca i avançar en el camp dels cotxes ecològics híbrids i elèctrics\n2020, un any clau per a Seat Sergio Domínguez\nEl 2019 ha sigut un any de rècords per a Seat. La marca catalana ja havia batut el seu rècord de vendes a finals del mes de novembre, amb més de 542.800 cotxes entregats a tot el món, un 10,3% més que l’any anterior, i havent batut el rècord vigent des del 2000, en què en va vendre 517.600.\nEls SUV de Seat han reforçat les seves vendes Seat\nEls bons resultats de Seat s’expliquen pel creixement en mercats clau com Alemanya, el Regne Unit, Àustria, Suïssa, Israel i Dinamarca, i a la contribució de la filial d’alt rendiment Cupra, amb 22.800 cotxes entregats fins al desembre i un creixement del 74% respecte al curs anterior. Convé recordar que Seat és la primera empresa per volum de producció i plantilla del país, i el seu impacte econòmic i sentimental és capital per la nostra economia.\nEl repte de la hibridació\nDe cara al 2020 Seat té el difícil repte de continuar creixent en tots els mercats on és present –el primer mercat de Seat fora d’Europa és Mèxic, on la marca té un gran potencial de creixement– i consolidar els models nous previstos el 2020.\nCupra León Sergio Domínguez\nEl cotxe més important d’aquest 2020 per a Seat és la quarta generació del León. El nou León, que es presentarà oficialment el 28 de gener, estrenarà per primer cop una mecànica híbrida endollable (PHEV) que fins ara estava reservada a altres marques del grup Volkswagen. A més, el nou León comptarà amb un quadre d’instruments del tot digitalitzat i dues grans pantalles multimèdia integrades a la consola central, i tres opcions de carrosseria (compacte, familiar i CUV o crossover) per arribar al màxim nombre de compradors possible.\nCupra Formentor, el ‘crossover’ cupè, esportiu i ecològic català Cupra\nL’altra gran novetat de Seat per al 2020 és el nou Formentor, el CUV híbrid de Cupra que aprofita la plataforma i mecànica del Golf GTE per oferir un model ecològic i esportiu amb 245 CV de potència. Aquest model serà exclusiu per a la filial d’alt rendiment Cupra, i no està previst que Seat el comercialitzi amb el seu logo. Tant el nou León com el Formentor es fabricaran a la planta de Seat de Martorell, i asseguraran una producció elevada que hauria de consolidar la plantilla.\nSeat Tarraco FR PHEV: ecològic i esportiu Seat\nUn altre model important per a la marca el 2020 serà el nou Tarraco FR PHEV, o el que és el mateix, la primera versió híbrida endollable del SUV de set places de Seat. El Tarraco FR PHEV hereta l’aposta mecànica del Cupra Formentor i oferirà els mateixos 245 CV i 400 Nm de parell i una autonomia en mode totalment elèctric de més de 50 quilòmetres, la qual cosa li servirà per obtenir l’etiqueta de zero emissions de la DGT. A diferència dels nous León i Formentor, el Tarraco es continuarà fabricant a Alemanya, a la mítica planta de Wolfsburg, el cor del grup Volkswagen.\nUna aposta elèctrica\nPerò la novetat més esperada de la gamma Seat del 2020 serà l’arribada del nou el-Born, el primer cotxe elèctric de la marca (amb el permís del Toledo elèctric que va donar servei durant els Jocs Olímpics de Barcelona 1992). El nou el-Born comparteix la plataforma MEB amb el nou Volkswagen ID.3, i oferirà un sistema de propulsió elèctric amb una potència d’uns 200 CV i una autonomia entre els 330 i els 550 quilòmetres. El nou el-Born, que es fabricarà a la moderna planta de cotxes elèctrics que Volkswagen ha instal·lat a Zwickau (Alemanya), arribarà al mercat durant la segona meitat de l’any i tindrà un preu de venda al voltant dels 30.000 euros.\nel-Born: el nou cotxe elèctric de Seat inspirat en Barcelona Seat\nPer acabar, no podem oblidar-nos de l’arribada de la nova moto elèctrica Seat e-Scooter, una moto desenvolupada amb el fabricant de motocicletes elèctriques compartides Silence aprofitant la plataforma i la mecànica de la seva moto elèctrica Silence 01.\nAquest escúter urbà i elèctric formarà part de l’univers Seat Urban Mobility, un conglomerat de la marca que inclourà solucions de mobilitat urbana com ara el patinet elèctric Seat eXS, la nova e-Scooter i en el futur la plataforma de carsharing de Seat anomenada Respiro, que també hauria d’aterrar a Barcelona al llarg del 2020.


Notícies - Els Gausacs aconsegueixen el millor Sant Ponç de la seva història\nel 10/mai/15 Anna González Societat PDF\nEls Gausacs han aconseguit aquest diumenge la millor actuació de Sant Ponç de la seva història. Els Castellers de Sant Cugat han descarregat la clàssica de 8, després d'assolir el 4 de 8, la torre de 7 i el primer 3 de 8 de la temporada. L'actuació d'aquest diumenge a la plaça d'Octavià també és la millor de la temporada. En la seva diada, els Gausacs han estat acompanyats pels Castellers del Poble Sec i els de la Vila de Gràcia.\nEls Gausacs ja han portat a plaça diverses vegades el 4 de 8 i la torre de 7 aquesta temporada, a Gràcia i a Igualada. Amb el 3 de 8, el primer de la temporada, els camises verdes han completat la seva millor actuació, la clàssica de 8. Tot plegat suposa per als Castellers de Sant Cugat el millor Sant Ponç de la seva història.\nEls caps de colla dels Gausacs, Àlex Castellarnau i Biel Samsó, han destacat la bona actitud dels camises verdes a plaça. A més, els darrers mesos han incrementat els membres de la formació, fet que els ha permès 'créixer de forma vertical però també horitzontal'. Samsó i Castellarnau han subratllat la voluntat de seguir creixent i consolidar aquests castells de cara a les properes actuacions.\nB. Samsó / À.Castell\nVolem seguir treballant als assajos amb un bon volum de gent per poder fer un salt qualitatiu i quantitatiu per Festa Major i el 25 de juliol. / Tenim un repte important: fer entendre que ens hem de consolidar amb aquests castells per explosionar del tot.\nEls Castellers del Poble Sec han descarregat el 3 de 7 aixecat per sota, el 4 de 7 amb agulla i el 4 de 7. Els Castellers de la Vila de Gràcia han descarregat el 3 de 8, el 7 de 8 i la torre de 8 amb folre. Els caps de colla de les dues formacions han subratllat que l'actuació de Sant Ponç els ha permès assolir algunes fites que s'havien marcat.\nLa diada ha anat molt bé, perquè hem repetit el 3 de 7 per sota, que ens va caure. / Ens ha anat molt bé poder fer el 2 de 8, perquè fa 15 dies vam caure. Avui ens hem tret els dubtes.\nAra, els Gausacs entren en una nova fase de la temporada que consistirà en mantenir els castells assolits per aconseguir més construccions de 8. Les dues properes actuacions a Sant Cugat seran durant la Festa Major i el 25 de juliol, quan tindrà lloc una nova diada castellera.


Vila de 4 dormitoris amb vistes al mar en venda a poca distància del centre de Begur i de la bonica platja de Sa Riera.\nAquesta casa unifamiliar situada a Sa Riera disposa de fantàstiques vistes al mar. L´orientació sud-est permet tenir sol durant tot el dia i fa que l´habitatge sigui molt lluminós. Es va construir el 2006 i es presenta en perfectes condicions.\nA la planta principal, trobem un rebedor que ens porta a un saló-menjador espaiós amb xemeneia. També hi trobem una veranda que disposa de molta llum i que dóna accés al jardí amb piscina i zona per relaxar-se i prendre el sol. A la mateixa planta hi ha la cuina completament equipada i un bany de convidats.\nA la semiplanta hi ha un dormitori amb bany privat.\nA la planta superior, hi trobem el dormitori principal amb vestidor i bany. El dormitori disposa de sortida a una terrassa amb precioses vistes al mar. A la mateixa planta hi ha dos dormitoris dobles, un d'ells amb accés a la terrassa i un bany amb dutxa.\nA la planta baixa hi ha un garatge i un espai d'emmagatzematge.\nLa casa compta amb calefacció de gas, doble vidre i terres de rajoles. Està completament equipada perquè es pugui viure durant tot l´any.\nÉs un habitatge ideal per a una família per gaudir de la platja a l'estiu i els caps de setmana, ja que està ubicada a una zona tranquil·la, però amb veïns al voltant, molt a prop de la platja i de tots els serveis.\nSuperfície construïda 337m²\nSaló-menjador amb accés al jardí amb piscina\nL'habitatge és a poca distància del centre de Begur, amb tots els serveis necessaris per al dia a dia ia tan sols cinc minuts amb cotxe de la platja de Sa Riera.\nCasa / vil·la de 523m² en venda a Sa Riera / Sa Tuna\nDimensions del terreny 1.156m²


L'oposició ha criticat amb duresa la gestió política de l'escàndol de les menors tutelades a Mallorca\n4 min. Palma 24/02/2020 17:31\n651x366 La ministra d'Igulatat, Irene Montero, durant la compareixença a la Comissió d'Igualtat del Congrés. La ministra d'Igulatat, Irene Montero, durant la compareixença a la Comissió d'Igualtat del Congrés.\nLa ministra d'Igualtat, Irene Montero, ha fet referència a l'escàndol de l'explotació de menors tutelades pel Consell de Mallorca –que s'ha escampat ara al Consell de Menorca– en la seva compareixença a la comissió d'Igualtat del Congrés. Montero ha criticat que tant el PP com Ciutadans "utilitzin l'explotació sexual com una arma llancívola" i ha demanat que ambdós partits es mostrin més seriosos respecte d'aquest tema.\nAixí ha contestat la ministra a les portaveus del PP, Marga Prohens, i Cs, Sara Giménez, que han recriminat durant la comissió que a les Balears no es fes una comissió d'investigació per l'escàndol de la prostitució de menors tutelades. Prohens ha demanat a Irene Montero si les menors tutelades per l'IMAS que han estat víctimes d'explotació sexual "no mereixen que la seva ministra d'Igualtat aixequi la veu". Per la seva banda, la diputada de Ciutadans ha remarcat, en el torn de rèplica, que no entén per què no hi ha una comissió d'investigació.\nProhens ha acusat el Govern balear de dur a terme un "pacte de silenci" amb l'objectiu de " no delatar-se els uns als altres i tapar les seves responsabilitats en el cas de les menors tutelades". Durant el seu torn de rèplica, la portaveu popular ha criticat la resposta de la ministra davant l'escandol. "Els culpables són els violadors, però la responsabilitat és dels polítics que continuen en el seu càrrec perquè vostè els ha donat suport" ha sentenciat.\nLa diputada balear s'ha mostrat d'acord amb la idea de crear un marc normatiu específic per a la violència contra els menors i ha assegurat que el seu partit hi donarà suport, però primer "hem de saber què ha passat a Balears i a València". En aquest sentit, Montero ha assegurat que la seva funció era impedir que es fes un ús partidista d'aquesta qüestió. "Una mica menys d'ús partidista i més humanitat", ha demanat Montero.\nA més, ha anunciat que el PP farà una petició de comissió d'investigació en el Congrés dels Diputats sobre els casos de menors tutelats a les dues regions. La portaveu popular també ha aprofitat el seu torn de rèplica per criticar la designació i renúncia de Jorge Fernández del Valle. "Polititzar és encobrir l'escàndol només perquè és un govern d'esquerres, és intentar col·locar un expert que aquest dilluns ha renunciat perquè ja tenia relació amb el PSOE", ha remarcat Prohens.\nLa diputada de Vox, Lourdes Méndez, també ha criticat la gestió de Montero en el cas de l'explotació sexual de menors tutelats a Mallorca. "Mentre vostè no rectifiqui en l'ocultació d'aquest tema tan greu, totes les polítiques que faci seran una autentica paròdia".\nCal recordar que el Pacte, format pel PSIB, MÉS i Podem, ha vetat que es fes una comissió d'investigació i, en canvi, ha promogut una comissió d'experts. Tot i això, MÉS ha fet públic que no hauria tingut cap problema a fer una comissió d'investigació.\nMontero s'ha declarat "abolicionista" de la prostitució i ha insistit que al seu Ministeri li agradaria abolir-la. Cal recordar que, tal com ja va explicar l'ARA Balears, aquest negoci mou a les Illes devers 50 milions d'euros l'any i 100.000 clients. La ministra també ha anunciat que presentarà el 3 de març al Consell de Ministres un avantprojecte de llei integral per a la protecció de la llibertat sexual que preveu la creació de centres de crisi oberts les 24 hores del dia per atendre'n les víctimes. "No som neutrals, som un ministeri i un govern feminista", ha declarat la ministra.\nAquesta no és la primera vegada que l'escàndol de l'explotació sexual de com a mínim 16 menors tutelades pel Consell de Mallorca –i diverses més de tutelades pel Consell de Menorca– arriba al Congrés, la diputada popular Marga Prohens ja va protagonitzar la setmana passada una discussió en el ple amb el vicepresident espanyol Pablo Iglesias. El líder de Podem va qualificar de "repugnant, fins i tot per a un feixista", que la dreta en vulgui "treure rèdits" i es "descolloni" quan es parla d'aquests casos. Prohens, per la seva banda, va acusar el govern espanyol de tapar l'escàndol. "Dins el govern espanyol de la mentida, el feminisme és només un eslògan", va declarar.


El veredicte de l’1-O no va refer la unitat estratègica sinó que va accentuar les diferències\nQuim Torra saludant Pere Aragonès i la resta de consellers el 14 d’octubre del 2019 després del missatge de reacció a la sentència. CÈLIA ATSET\nBarcelona“El govern i jo mateix com a president seu rebutgem aquestes sentències per injustes i antidemocràtiques; per formar part d’un judici polític i d’una causa general contra el dret a l’autodeterminació de Catalunya i l’independentisme”. El 14 d’octubre del 2019 no va ser la primera vegada que se sentia el president Quim Torra fent servir el verb rebutjar per referir-se a les condemnes del Tribunal Suprem contra els responsables de l’1-O. De fet, ell no havia estat una excepció a l’expressar-ho d’aquesta manera o alguna de similar durant les setmanes anteriors al dia en què la justícia espanyola va considerar que l’organització d’un referèndum era equivalent a sedició, un dels delictes més punitius del Codi Penal. La sentència, doncs, havia de ser rebutjada -políticament- per l’independentisme i, de fet, Torra, amb la resta del Govern acompanyant-lo, va encoratjar la gent a manifestar-se al carrer i va garantir que avançarien “sense excuses” cap a la República Catalana. Aquell dia, però, Torra, els consellers, les entitats sobiranistes, els presos polítics i els exiliats ja sabien que darrere d’aquelles paraules no hi havia res més que retòrica: després de passar-se mesos situant la sentència com un punt d’inflexió, no hi havia cap resposta preparada.\nLa sentència del Procés va condemnar a entre 9 i 13 anys de presó Oriol Junqueras, Raül Romeva, Dolors Bassa, Jordi Turull, Carme Forcadell, Joaquim Forn, Josep Rull, Jordi Sànchez i Jordi Cuixart i va inhabilitar durant vint mesos per exercir càrrec públic Carles Mundó, Santi Vila i Meritxell Borràs. Però també va acabar de desarticular qualsevol indici de full de ruta unitari de l’independentisme. Si al Govern ja li faltava greixar les articulacions abans d’aquella data, a partir d’aquell moment la tendinitis es va convertir en crònica.\nA finals de novembre finalment els tres partits independentistes tiraven endavant un document de mínims a la cambra catalana. De nou, rebuig a la sentència, considerada “injusta”, però poca cosa més. “Hem estat incapaços de desenvolupar-ho. La gent hi és i hem estat incapaços de dur-ho endavant”, deia un Torra resignat en referència al projecte sobiranista en una entrevista recent a Vilaweb, quan ja albirava la seva imminent inhabilitació.\nFormalment Torra va deixar de ser president de la Generalitat el 28 de setembre del 2020, tot i que molts coincidiran a dir que la legislatura ja estava acabada molt abans. Però quan? El més fàcil és situar la data de caducitat -que la necessària gestió de la pandèmia del covid va fer ajornar- el passat 29 de gener, quan, havent certificat la pèrdua del seu escó al Parlament, Torra va proclamar que convocaria eleccions tan bon punt s’haguessin aprovat els pressupostos. “Cap govern pot funcionar sense unitat estratègica comuna i compartida en qüestions fonamentals i sense lleialtat entre els seus socis”, subratllava aquell dia. ¿I què hi havia més important per a l’independentisme en aquesta legislatura que la resposta a la sentència? Alguns fins i tot havien especulat amb la possibilitat que aquell fos el momentum que tant JxCat com ERC havien vaticinat que arribaria algun dia per reprendre les coses allà on les havien deixat el 27 d’octubre del 2017. No seria descabellat, doncs, parlar del 14 d’octubre del 2019 com de l’inici del final anticipat d’una legislatura sense projecte comú.\nDe fet, l’únic acord polític palpable d’aquells dies va ser el de la posada en marxa del Tsunami Democràtic. Partits i entitats es van bolcar primer a donar-lo a conèixer, després a animar la ciutadania a sumar-se a les seves accions i, finalment, el van oblidar quan la persecució policial i judicial començava a fer-se molt intensa. Aquella eina havia de servir per conjuminar la pota institucional de la resposta a la sentència amb la pota del carrer, procurant a més controlar els conats de violència pels quals hi havia el risc que optessin alguns grups aïllats. En absència de resposta institucional, les accions de desobediència civil del Tsunami van ser el més similar a la unitat estratègica que buscava el Govern. Però les flames van arribar a Urquinaona i aviat l’executiu va haver de fer el doble paper de defensar les protestes mentre les reprimia.\nLa presó i l’exili han escapçat els lideratges de l’independentisme. Però han fet molt més. La unitat contra l’enemic comú de la repressió s’ha limitat a les accions simbòliques, però s’ha generat un altre front de discussió, que va començar amb l’enfrontament entre presó i exili, que Carles Puigdemont i Oriol Junqueras asseguren haver resolt, malgrat el que es pugui llegir als llibres. Avui, el Govern, que rep els familiars dels presos, el Parlament i les entitats rebutjaran un cop més la sentència del Procés el dia que fa un any que la justícia va tirar més benzina a un foc que, tot i la desorientació, continua cremant. Això sí, un any després, i a les portes d’unes eleccions, els ciutadans continuen esperant la resposta.


El Reial Decret 2220/2004, de 26 de novembre, per el que es modifica la norma general d´etiquetat, presentació i publicitat dels productes alimentaris, aprobada per el Reial Decret 1334/1999, de 31 de juliol, estableix que a partir del 25 de novembre de 2005, els aliments han d´incloure a l´etiqueta informació que permeti saber si als seus ingredients existeixen productes potencialment al.lèrgens. Així, exigeix que els fabricants reflexin la presčncia de dotze grups de posibles al.lčrgens, si s´empren como a ingredients independentment de la seva quantitat. Aquests al.lèrgens són.\n● Cereals que contenguin gluten (blat, sègol, ordi, civada, espelta, kamut o les seves varietats híbrides) i productes derivats.\n● Crustacis i productes elaborats a partir de crustacis.\n● Ous i productes elaborats a partir d´ou.\n● Peix i productes elaborats a partir de peix.\n● Cacauets i productes elaborats a partir de cacauets.\n● Soia i productes elaborats a partir de la soia.\n● Llet i els seus derivats (inclosa la lactosa).\n● Fruits de clovella, es a dir, ametlles (Amygdalus communis L.), avellanes (Corylus avellana), nous (Juglans regia), anacards (Anacardium occidentale), pacanes [(Carya illinoiesis) (Wangenh.) K Koch], castanyes de Parà (Bertholletia excelsa), festucs (Pistacia vera), nous de macadàmia i nous d´Australia (Macadamia ternifolia), i productes derivats.\n● Api i productes derivats.\n● Mostassa i productes derivats.\n● Grans de sèsam i productes elaborats a partir de grans de sèsam.\n● Anhídrid sulfuros i sulfits a concentracions superiors a 10 mg/kg o 10 mg/litre expressat com SO2.\nAquesta llista d´ingredients s´actualitzarà degudament d´acord amb les troballes científiques.\nPer regla general, ja no s´acepten excepcions a l´etiquetat dels al.lèrgens. En particular, els ingredients derivats d´una substància present a l´anterior llista d´ingredients hauran d´indicarse. Per altra banda, donada la possibilitat de que determinats derivats d´al.lèrgens coneguts no provoquin una reacció al.lèrgica, aquesta normativa també deixa lloc a possibles excepcions.\nEls productes que no compleixin aquests requisits no es podran comercialitzar, encara que els productes elaborats abans del 25 de novembre podran comercialitzarse fins esgotar les seves existències


Informe de situació a la República Democràtica del Congo, R.D.C. 13/10/2019\nSetmana del 7 al 13 d’octubre de 2019\nAl nivell nacional, el cap d’Estat ha efectuat una missió a la província del Kivu-Sud on ha tingut una reunió de seguretat en presència dels governadors del Kivu-Nord, Kivu-Sud i del Maniema, anant posteriorment a la ciutat de Beni. Després de la tornada del president, l'avió que assegurava la seva logística i transportava certs membres de la seva tripulació va desaparèixer el darrer 10 d’octubre de 2019 i es creu que ha tingut una col·lisió. Aquesta notícia ha portat als militants de l’UDPS (partit presidencial) a organitzar una marxa a Kinshasa que ha ocasionat una pertorbació de les activitats a certes zones de la capital. En aquest context, una comissió hauria de posar-se en marxa per indagar la desaparició de l'avió.\nA la província de Kivu-Nord, el governador de província ha acompanyat el cap d'Estat a Beni per encoratjar les tropes a combatre les ADF. S’ha indicat que el nombre dels militars ha passat d'11.000 a 22.000 homes i el cap d'Estat ha promès realitzar el manteniment de la carretera Kasindi-Beni.\nAl territori i ciutat de Beni, la carretera Mbau–Kamango ha estat reoberta, però la seguretat encara no s’ha imposat, ja que hi ha certes emboscades de tant en tant. El 9 d’octubre de 2019, tres persones haurien resultat mortes i d’altres quatre segrestades per les ADF en aquest tram. La ciutat de Beni ha estat en ebullició acollint el president de la República. Acompanyat de la seva esposa i del governador de la província de Kivu-Nord, el cap d'Estat ha tingut un míting popular en què ha promès la concreció dels seus compromisos i sobretot el restabliment de la pau per l'assalt contra ADF. A més, ha promès la fi de la guerra d'aquí a finals d'any, la fi de la malaltia pel virus Ebola i la gratuïtat de l'ensenyament primari. Assenyalem que actualment la ciutat de Beni està militaritzada, esperant les operacions contra les ADF.\nA Butembo, una dona angolesa hauria estat aturada i el seu expedient transferit al ministeri militar de Beni: la dona mantindria una banda de criminals a la ciutat de Butembo, autors de diversos casos de robatori. També hauria estat aturat un comerciant ambulant, acusat de vendre béns robats.\nLes audiències de les persones acusades d’estar involucrades a l'assassinat del Doctor Richard MUZOKO, metge camerunès implicat en la rèplica de l’Ebola, han estat anunciades per d'aquí a pocs dies. Així mateix, la Jornada Internacional dedicada a la noia es va celebrar a la ciutat de Butembo. La FJDF ha estat convidada a exposar la problemàtica del casament entre les noies joves i homes més grans, de tal manera que van aprendre sobre el matrimoni i les seves condicions de fons segons el Codi de família.


El PSIB de Mallorca es fixa com objectiu tenir representació a tots els pobles\n23 abril 2021 09:49\nArmengol diu sobre Pere Rotger i el PP que «no tenen una alternativa seriosa»\nLl.Llorenzo | 14 gener 2001\nLa Comissió Executiva dels Socialistes de Mallorca (PSOE-PSIB) es fixà ahir a Fornalutx, en aprovar el pla de treball per al 2001, aconseguir representació en tots els pobles, segons afirmà a aquest diari la secretària general dels Socialistes de Mallorca, Francina Armengol.\nSegons Armengol, «els eixos del pla de treball són millorar l'organització del partit; formar militants i nous càrrecs perquè la gent estigui preparada per assumir responsabilitats dins el partit i les institucions; coordinar les agrupacions locals; introduir les noves tecnologies dins el partit; i crear nous grups sectorials de medi ambient i benestar social, que estiguin oberts a gent no militant».\nEntre els objectius Armengol va destacar que «pretenem augmentar l'afiliació per així poder augmentar les llistes i aconseguir tenir veu i representació en tots els pobles». Pel que fa al duel amb el PP d'aquí al 2003, que també serà entre dos inquers, Pere Rotger i Armengol, la secretària general dels socialistes va assegurar que «tenc molt clar que faré feina per tots els pobles i pel que fa al PP crec que no planteja una alternativa seriosa ni a nivell de Balears ni de Mallorca».


Feu’s-e un petó | Opinió | EL PAÍS Catalunya\nFeu’s-e un petó\nLa llengua literària també té lloc per als registres més informals\n4 ABR 2018 - 18:07\tCEST\nUn nens jugant en un parc infantil. Natalia Sancha\nDues mares duen els fills al parc, nen i nena. Bé, ara toca fer un gir de guió, i farem que siguin dos pares. Tot sovint, als pares (i les mares) els agafa la tonteria que la canalla —que potser fa temps que no es veuen i són l’excusa perquè els adults es trobin un cop han entrat al túnel de la paternitat— es facin un petó, així perquè sí. “Guiu, que no te’n recordes de la Dàlia?” (ara els noms són així, ja ningú posa Josep o Montserrat; Rudolf és fantasia), “Vinga, feu’s-e un petó”, i ja teniu la pobra canalla acostant llavis amb galta i maleint la seva tendra edat, en què el repertori per insultar els adults és encara escàs.\nPoseu’s-ho al cap, aquestes fórmules sempre han estat ben vives en la llengua oral, on la normativa les ha reclòs a través d’una ortografia inversemblant que, davant del dubte en haver de traslladar-ho al paper, feia prevaler a forma seriosa, culta, amb els pronoms desenvolupats com déu mana i l’ortografia escaient: feu-vos un petó, poseu-vos-ho al cap. Cada registre té el seu codi: si el registre formal, escrit, ja et dona una solució, et pots permetre el luxe d’abandonar el registre informal, oral, a l’extravagància, amb construccions que has de gratar a la lletra petita de la nova gramàtica (p. 211). I ara tenim els pares psicòpates que, després d’aconseguir que es facin un petó, volen que els fills es donin les mans: “Vinga, doneu’s-e les mans”, i ja hi tornem a ser.\nÉs clar que no hi ha gaires registres escrits on aquestes fórmules (sempre amb imperatiu) hagin de treure el cap. Potser en l’audiovisual, evidentment en la fase d’elaboració, però interessarà només a poques persones, guionistes i actors, que faran un ús d’aquestes solucions merament eventual. I la premsa, per molt que es vulgui acostar a una llengua viva, no caurà en col·loquialismes que només fan que sorprendre el lector amb grafies carnavalesques. La sola presència d’una vocal epentètica en casos com porteu’s-e bé genera una contradicció intrínseca en qualsevol codificació ortogràfica, mentre que la sonoritat de la essa invalida solucions com doneu-se les mans o porteu-se bé, útils només si la essa fos sorda.\nFixem’s-hi. És bo que els registres escrits comencin a reivindicar aquestes construccions, especialment la literatura, potser l’únic suport en què la col·loquialitat es pot imposar a l’estàndard normatiu i l’idiolecte d’un personatge permet saltar-se el diccionari i la gramàtica. Perquè la solució contrària —això és, fer-lo parlar “com cal”— escamotejarà solucions igual de genuïnes que són sistemàticament apartades dels manuals de llengua i que, com hem vist, tenen ortografies singulars. A la llarga, a base de repetir feu-vos, doneu-vos, porteu-vos, és fàcil que aquestes construccions s’imposin també en la llengua col·loquial i que la canalla no senti altra cosa.\nM’hi vaig trobar fa poc corregint un llibre, una novel·la recent, i la temptació de recórrer al cànon pronominal va ser gran i poderosa; vaig sentir la crida del costat fosc, el que et fa corregir amb tot el pes de la gramàtica normativa com un dogma i et dispensa de fer atenció al registre lingüístic, perquè si apliques la norma l’encertaràs segur, i en canvi, si et bellugues pel registre acabaràs tenint els peus de fang. Celebrem tanmateix que la nova gramàtica, malgrat recloure la col·loquialitat a la lletra petita (el mateix passa amb l’article neutre lo), faciliti el trasllat d’aquestes construccions al codi escrit.\nEls pares han de marxar del parc amb les criatures. Els han hagut de cridar l’atenció un parell de cops (“quedeu’s-e aquí”, “esteu’s-e quiets”), però han aprofitat l’estona per rememorar temps heroics i han competit a veure qui es llevava més vegades a la nit. Finalment, un diu: “Vinga, afanyeu’s-e i anem’s-en”.